  Z A P I S N I K
s 44. sjednice Vijeća Mjesnog odbora Kozari Bok, 
održane 19. prosinca 2024., u prostorijama mjesne samouprave MO Kozari Bok, s početkom u 19.00 sati
NAZOČNI ČLANOVI VIJEĆA
1. Joso Barišić 
2. Josipa Štavlić
3. Mladen Sertić
4. Marijan Vuksan
NENAZOČNI ČLANOVI VIJEĆA
1. Dorja Benusi

Sjednici predsjedava Joso Barišić, predsjednik Vijeća.
Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 44. sjednicu Vijeća Mjesnog odbora.
Prije utvrđivanja dnevnog reda, predsjednik Vijeća Joso Barišić, otvara raspravu o zapisniku s 43. sjednice Vijeća Mjesnog odbora Kozari Bok.
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 

D N E V N I     R  E D
1. Donošenje Plana potreba za aktivnostima, programima i projektima unapređenja kvalitete života građana Mjesnog odbora Kozari Bok za 2025.
2. Aktualna komunalna problematika.
3. Razno: izvješća, pitanja i prijedlozi.


Ad 1.) 	Donošenje Plana potreba za aktivnostima, programima I projektima unapređnja kvalitete života građana Mjesnog odbora Kozari Bok za 2025.

Članovi Vijeća primili su prijedlog Plana potreba za aktivnostima, programima i projektima unapređenja kvalitete života građana Mjesnog odbora Kozari Bok za 2025. uz poziv za sjednicu. 
Otvara raspravu.
Nakon kratke rasprave Vijeće jednoglasno donosi 
	
PLAN 

potreba za aktivnostima, programima i projektima unapređenja kvalitete života građana 

Mjesnog odbora Kozari Bok u 2025.

	
Članak 1. 

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima. 

	
Članak 2. 

Planirana sredstva iz članka 1. u Mjesnom odboru, u ukupnom iznosu od  3000 eura, raspoređuju se za sljedeće aktivnosti: 

	1. DRUŠTVENI ŽIVOT I KULTURA  

	Naziv aktivnosti 
	Dan Mjesnog odbora Kozari Bok

	Opis aktivnosti  
	Aktivnosti u prostorima Mjesnog odbora i na otvorenome. Karaoke i sportska događanja.

	Cilj(evi) aktivnosti 
	Poticanje građana da se uključe u aktivnosti lokalne zajednice. 

	Datum održavanja
	travanj 2025.

	Procijenjena vrijednost  
	2.420,00 EUR

	 

	Naziv aktivnosti 
	Obilježavanje Dana Vukovara

	Opis aktivnosti  
	Paljenje lampaša i polaganje vijenca kod spomenika branitelja 99. brigade HV na Peščenici.

	Cilj(evi) aktivnosti 
	Odavanje počasti braniteljima Domovinskog rata

	Datum održavanja
	18.11.2025.

	Procijenjena vrijednost  
	404,80 EUR

	 
	 

	Naziv aktivnosti 
	"Obilježavanje Dana pogibije Hrvatskih vojnika polaganjem vijenca
 u Parku 99. brigade"

	Opis aktivnosti  
	Polaganje vijenaca u znak sječanja na žrtve Domovinskog rata

	Cilj(evi) aktivnosti 
	Odavanje počasti žrtvama Domovinskog rata

	Datum održavanja
	30.05.2025.

	Procijenjena vrijednost  
	104,80 EUR

	 
	 

	 

	2. SPORT I REKREACIJA 

	Naziv aktivnosti 
	Druženje građana i Mjesnog odbora kroz sport i rekreaciju

	Opis aktivnosti  
	Podizanje svjesnosti o potrebi bavljenja sportom i aktivnom životu svakodnevnim
 bavljenjem sportom

	Cilj(evi) aktivnosti 
	Cilj aktivnosti je oplemeniti kvartovski javni prostor i uključivanje lokalne zajednice
kroz organizaciju sportskih događanja

	Datum održavanja
	ožujak 2025.

	Procijenjena vrijednost  
	69,00 EUR

	 

	Članak 4. 

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava. 

	
	

	Članak 5. 

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost. 



Ad 2.) 	Aktualna komunalna problematika

Predsjednik Vijeća, Joso Barišić izvješćuje vijećnike o uočenim nedostacima i potrebama u rješavanju aktualne komunalne problematike na području MO Kozari Bok u razdoblju od prethodne sjednice. 


Ad 3.) Izvješća, pitanja i prijedlozi.

Predsjednik Vijeća Joso Barišić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.

Dovršeno u 19.45 sati.

Zapisnik sastavio:                                                                                                                                                                                                                                            _______________
Joso Barišić

KLASA: 024-08/24-003/2354
URBROJ: 251-13-11-11/006-24-2
Zagreb, 19. prosinca 2024.

